
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 785 

” 29 Αυγούστου 1996 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 7447 

Ψήφιση Οργανισμού Εσωτερικής Υπηρεσίας Συμβουλί¬ 
ου Περιοχής 4ης Εδαφικής Περιφέρειας Ν. Θεσπρω¬ 
τίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Π.Δ/τος 410/95 και του άρθρου 8 
του Ν. 2307/1995. 

2. Την αριθμ. 3/96 απόφαση του Δ.Σ. του Συμβουλίου 
Περιοχής 4ης Εδαφικής Περιφέρειας Νομού Θεσπρω¬ 
τίας με την οποία ψηφίζεται ο Οργανισμός Εσωτερικής Υ¬ 
πηρεσίας του Συμβουλίου Περιοχής. 

3. Την αριθμ. 2/96 γνωμοδότηση του Υπηρεσιακού Συμ¬ 
βουλίου του άρθρου 8 του Νόμου 2307/1995, αποφασί¬ 
ζουμε: 

Εγκρίνουμε τον Ο.Ε.Υ. του Συμβουλίου Περιοχής της 
4ης Εδαφικής Περιφέρειας Ν. Θεσπρωτίας, όπως αυτός 
ψηφίστηκε με την αριθμ. 3/96 απόφαση του Δ.Σ. του Συμ¬ 
βουλίου Περιοχής που έχει ως εξής: 

Άρθρο 1 

Περιεχόμενο Εσωτερικού Κανονισμού 
Υπηρεσιών - Προσωπικού και Διαχείρισης 
του Συμβουλίου Περιοχής 

Στον παρόντα Κανονισμό καθορίζεται η οργανωτική δο¬ 
μή και διάρθρωση του Υπηρεσιακού Μηχανισμού του 
Συμβουλίου Περιοχής της 4ης Εδαφικής Περιφέρειας 
του Νομού Θεσπρωτίας, οι αρμοδιότητες των επιμέρους 
ενοτήτων του, οι θέσεις εργασίας και το ανώτατο όριο 
του αριθμού του προσωπικού του, τα προσόντα, ο τρό¬ 
πος πρόσληψης, οι όροι εργασίας του προσωπικού, το 
πειθαρχικό δίκαιο, τα σχετικά με την λύση της εργασια¬ 
κής σχέσης και γενικά οι εργασιακές σχέσεις των εργα¬ 
ζομένων καθώς τέλος και ζητήματα που έχουν να κάνουν 
με την σύνταξη του προϋπολογισμού, τις βεβαιώσεις και 
εισπράξεις εσόδων σύμφωνα με το Δημόσιο λογιστικό, 
την δημιουργία Ταμειακής Υπηρεσίας, την ανάληψη και 
εκκαθάριση δαπανών, την έκδοση χρηματικών ενταλμά¬ 
των και ο τρόπος οικονομικής διαχείρισης εν γένει του 
Συμβουλίου Περιοχής. 

Αρθρο 2 

Γενική μορφή οργάνωσης του Σ.Π. της 4ης Εδ. Περιφ. 

1) Το Συμβούλιο Περιοχής της 4ης Εδαφικής Περιφέ¬ 
ρειας διοικείται από το Διοικητικό του Συμβούλιο σύμφω¬ 
να με το Νόμο 2218/94 όπως αυτός τροποποιήθηκε και ι¬ 


σχύει, το άρθρο 5 του Ν. 2307/1995 όπως έχουν κωδικο- 
ποιηθεί βάσει του άρθρου 214 του Π.Δ. 410/95 (ΦΕΚ Α' 
231) «Περί Δημοτικού και Κοινοτικού Κώδικα». Από την έ¬ 
ναρξη της λειτουργίας του το Σ.Π. καταρτίζει με απόφα¬ 
ση του Δ.Σ. τον Οργανισμό Εσωτερικής Υπηρεσίας - Προ¬ 
σωπικού και διαχείρισης σύμφωνα με το άρθρο 12 του Ν. 
1188/1981 κατά παρέκκλιση των διατάξεων του πρώτου 
εδάφιου του άρθρου 4 του ίδιου Νόμου. 

2) Ο Πολιτικοδιοικητικός Μηχανισμός (Π.Δ.Μ.) του 
Συμβουλίου Περιοχής περιλαμβάνει: 

α) Το Διοικητικό Συμβούλιο που περιλαμβάνει τον Πρό¬ 
εδρο, τον Αντιπρόεδρο και τα μέλη - εκπροσώπουςτων Ο- 
ΤΑ - μελώντου Σ.Π. 46 μέλη τον αριθμό (ήτοι σύνολο με¬ 
λών Δ.Σ. 48). 

β) Την Εκτελεστική Επιτροπή του Σ.Π. με Πρόεδρο και 
Αντιπρόεδρο αντίστοιχα τον Πρόεδρο και Αντιπρόεδρο 
του Δ.Σ. και τρία εκλεγμένα μέλη (ήτοι πενταμελής Ε.Ε.). 

γ) Τους εκπροσώπουςτων ΟΤΑ- μελώντου Σ.Π. που εκ¬ 
προσωπούν τους ΟΤΑ από τους οποίους έχουν εκλε¬ 
γεί,στο Δ.Σ. του Σ.Π. 

δ) Τις επιτροπές ή ομάδες εργασίας που συστήνει το 
Δ.Σ. από αιρετούς για την διερεύνηση και εισήγηση λύ¬ 
σεων σε συγκεκριμένα θέματα. 

3) Το Διοικητικό Συμβούλιο έχει τις αρμοδιότητες του 
Δημοτικού Συμβουλίου και ο Πρόεδρός του τις αρμοδιό¬ 
τητες του Δημάρχου και του Προέδρου του Δημοτικού 
Συμβουλίου (εφόσον τα μέλη του Σ.Π. ξεπερνούν τους 
25). Η εκτελεστική επιτροπή έχει τις αρμοδιότητες της 
Δημαρχιακής Επιτροπής και όσες αρμοδιότητες της ανα¬ 
θέτει το Διοικητικό Συμβούλιο. 

Δεν μεταβιβάζονται στην Εκτελεστική Επιτροπή του 
Συμβουλίου Περιοχής οι αρμοδιότητες γιατον κανονισμό 
των εργασιών του Δ.Σ., τον Κανονισμό υπηρεσιών της 
Ε.Ε., τον Οργανισμό εσωτερικής υπηρεσίας του Συμβου¬ 
λίου, τον ετήσιο προϋπολογισμό και απολογισμό και το 
πρόγραμμα εκτελεστέων έργων. Οι σχετικές διατάξεις 
που αφορούν τους Δήμους εφαρμόζονται ανάλογα ως 
προς την Διοίκηση, οργάνωση και λειτουργία του Συμ¬ 
βουλίου Περιοχής. 

Οι διατάξεις των άρθρων 206 έως 211 του Π.Δ/τος 
410/95 περί Δημοτικού και Κοινοτικού Κώδικα, ως και κά¬ 
θε άλλη διάταξη που αφορά συνδέσμους Δήμων και Κοι¬ 
νοτήτων εφαρμόζονται ανάλογα και για τα Συμβούλια πε¬ 
ριοχής εφόσον δεν είναι αντίθετες προς τις διατάξεις του 
άρθρου 214τουΔΚΚ. 

ΚΑΝΟΝΙΣΜΟΣ ΥΠΗΡΕΣΙΩΝ 
Άρθρο 3 

Διάρθρωση υπηρεσιών του Συμβουλίου Περιοχής 

Οι υπηρεσίες του Συμβουλίου Περιοχής της 4ης Εδα- 

φικής Περιφέρειας του Νομού Θεσπρωτίας είναι διαρ¬ 
θρωμένες σε επίπεδο Διεύθυνσης η οποία στον παρόντα 
Οργανισμό ονομάζεται ΔΙΕΥΘΥΝΣΗ ΥΠΗΡΕΣΙΩΝ ΣΥΜ¬ 
ΒΟΥΛΙΟΥ ΠΕΡΙΟΧΗΣ και απαρτίζεται από τα παρακάτω 
τμήματα: 

1. ΤΜΗΜΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΚΑΙ ΝΟΜΙ¬ 
ΚΗΣ ΥΠΟΣΤΗΡΙΞΗΣ. 

2. ΤΜΗΜΑ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ - 
ΠΑΡΑΚΟΛΟΥΘΗΣΗΣ ΕΡΓΩΝ ΚΑΙ ΤΕΧΝΙΚΗΣ ΥΠΟΣΤΗΡΙ¬ 
ΞΗΣ. 

3. ΤΜΗΜΑ ΜΗΧΑΝΟΓΡΑΦΗΣΗΣ ΚΑΙ ΕΦΑΡΜΟΓΩΝ 
ΠΛΗΡΟΦΟΡΙΚΗΣ - ΠΑΡΑΚΟΛΟΥΘΗΣΗΣ ΚΑΙ ΛΕΙΤΟΥΡ¬ 
ΓΙΑΣ ΔΙΚΤΥΩΝ. 

4. .ΤΜΗΜΑΔΗΜΟΣΙΩΝ ΣΧΕΣΕΩΝ - ΕΠΙΚΟΙΝΩΝΙΑΣ ΚΑΙ 
ΕΠΙΜΟΡΦΩΣΗΣ. 

Άρθρο 4 

Κοινές αρμοδιότητες των Τμημάτων του Σ.Π. 

Συγκέντρωση στοιχείων και πληροφοριών 
α) Συνεχής μέριμνα για την συγκέντρωση και αξιολόγη¬ 
ση στοιχείων και πληροφοριών που σχετίζονται με τα ζη¬ 
τήματα ευθύνης των Τμημάτων και αφορούν: 

- Την υφιστάμενη κατάσταση, τα προβλήματα, τις ανά¬ 
γκες και τις δυνατότητες των ΟΤΑ μελών. 

- Τα προγράμματα δράσης των ΟΤΑ μελών. 

- Τα προγράμματα της Ευρωπαϊκής Ένωσης που μπο¬ 
ρεί να υλοποιήσει το Συμβούλιο περιοχής. 

β) Συνεχής μέριμνα για την συγκέντρωση σύνθετων 
πληροφοριών που διατίθενται και παράγονται από άλ¬ 
λους φορείς και αφορούν τα ενδιαφέροντα της Τοπικής 
Αυτοδιοίκησης στον Νομό (π.χ. κλαδικές μελέτες, ανα¬ 
πτυξιακές μελέτες, μελέτες οργάνωσης, ειδικές επιστη¬ 
μονικές έρευνες κλπ). 

γ) Επιτελική υποστήριξη του Πολιτικοδιοικητικού Μη¬ 
χανισμού του Συμβουλίου Περιοχής. 

δ) Διατύπωση και εισήγηση των προγραμμάτων δράσης 
του Τμήματος που αποτελούν τμήμα του συνολικού προ¬ 
γράμματος δράσης του Υπηρεσιακού Μηχανισμού του 
Συμβουλίου Περιοχής. 

ε) Συνεχής παροχή πληροφοριών και ενημέρωση των 
εκπροσώπων του Δ.Σ. του Συμβουλίου Περιοχής σε θέ¬ 
ματα που αφορούν τα τμήματα, 
στ) Παροχή συμβουλών και πληροφόρησης, 
ζ) Εκπόνηση ή επίβλεψη εκπόνησης ή επίβλεψη εφαρ¬ 
μογής ερευνών / μελετών / έργων. 

η) Περιοδικός έλεγχος και αξιολόγηση της προόδου 
των προγραμμάτων δράσης των τμημάτων, αξιολόγηση 
των αποτελεσμάτων τους ως προς την επίτευξη των τα¬ 
κτικών τους στόχων και σχετική ενημέρωση του Δ.Σ. 

θ) Συνεργασία με άλλους φορείς του συστήματος της 
Ελληνικής Τοπικής Αυτοδιοίκησης και με το ευρύτερο δί¬ 
κτυο των φορέων της Ελληνικής Τοπικής Αυτοδιοίκησης 
(π.χ. Συμβούλια περιοχής άλλων Νομών, ΚΕΔΚΕ, ΕΕΤΑΑ 
Α.Ε., το Υπ. Εσωτ. Δημ. Διοικ. & Αποκέντρωσης, τις Ανα¬ 
πτυξιακές εταιρείες της Τ.Α. καθώς επίσης και στενή και 
συνεχή συνεργασία μετηνΤΕΔΚτου Νομού κλπ). 

ι) Προώθηση της συνεργασίας του Συμβουλίου Περιο¬ 
χής με άλλους φορείς της Τ.Α. του Νομού, με την Περι¬ 
φερειακή Διοίκηση, την Νομαρχιακή Αυτοδιοίκηση και 
τους φορείς Δημόσιας Διοίκησης (Κεντρικής και Περιφε¬ 
ρειακής) . 

Άρθρο 5 

Διάρθρωση των τμημάτων σε γραφεία και 
αρμοδιότητες αυτών 

ΤΟ ΤΜΗΜΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΚΑΙ ΝΟΜΙ¬ 
ΚΗΣ ΥΠΟΣΤΗΡΙΞΗΣ απαρτίζεται από τα εξής γραφεία: 

1. Γ ραφείο Γ ραμματείας και Διοικητικών θεμάτων. 

2. Γ ραφείο οικονομικών θεμάτων - Ταμειακή Υπηρεσία. 

3. Γ ραφείο νομικών θεμάτων. 


ΤΟ ΤΜΗΜΑ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 
ΠΑΡΑΚΟΛΟΥΘΗΣΗΣ ΕΡΓΩΝ ΚΑΙ ΤΕΧΝΙΚΗΣ ΥΠΟΣΤΗΡΙ¬ 
ΞΗΣ απαρτίζεται από τα εξής γραφεία: 

1. Γραφείο Σχεδιασμού - Προγραμματισμού και Προ¬ 
γραμμάτων Ευρωπαϊκής Ένωσης. 

2. Γ ραφείο μελετών. 

3. Γ ραφείο παρακολούθησης έργων και τεχνικής υπο¬ 
στήριξης των ΟΤΑ μελών του Συμβουλίου Περιοχής, πα¬ 
ροχής τεχνικών βοηθητικών υπηρεσιών ΟΤΑ. 

ΤΟ ΤΜΗΜΑ ΜΗΧΑΝΟΓΡΑΦΗΣΗΣ - ΕΦΑΡΜΟΓΩΝ ΠΛΗ¬ 
ΡΟΦΟΡΙΚΗΣ - ΠΑΡΑΚΟΛΟΥΘΗΣΗΣ ΚΑΙ ΛΕΙΤΟΥΡΓΙΑΣ ΔΙ¬ 
ΚΤΥΩΝ απαρτίζεται από τα εξής γραφεία: 

1. Γ ραφείο γενικών εφαρμογών πληροφορικής του Σ. Π. 
και των ΟΤΑ μελών. 

2. Γ ραφείο παρακολούθησης της λειτουργίας δικτύων, 
τράπεζας πληροφοριών και διεθνούς σύνδεσης με Ιπίβτ- 
ηθΐ και δίκτυα Ευρωπαϊκής Ένωσης. 

ΤΟΤΜΗΜΑΔΗΜΟΣΙΩΝ ΣΧΕΣΕΩΝ - ΕΠΙΚΟΙΝΩΝΙΑΣ ΚΑΙ 
ΕΠΙΜΟΡΦΩΣΗΣ απαρτίζεται από τα εξής γραφεία: 

1. Γ ραφείο Τ ύπου και Δημοσίων Σχέσεων. 

Άρθρο 6 

Αρμοδιότητες Γ ραφείων 

α) Γ ραφείο Γ ραμματείας και Διοικητικών θεμάτων. 

1. Τηρεί το πρωτόκολλο εισερχομένων - εξερχομένων 
και διεξάγει την προσωπική αλληλογραφία του Προέ¬ 
δρου και αντιπροέδρου. 

2. Τηρεί ημερολόγιο εργασιών και προσωπικών επαφών 
του Προέδρου, αντιπροέδρου και μελών της εκτελεστι¬ 
κής επιτροπής. 

3. Παραλαμβάνειτηντρέχουσα αλληλογραφία και τους 
φακέλλους των εγγράφων από τους υπηρεσιακούς πα¬ 
ράγοντες που πρέπει να υπογραφούν από τον Πρόεδρο. 

4. Παρακολουθεί όλη την δραστηριότητα του Σ.Π. 

5. Αναλαμβάνει την συγγραφή των κειμένων του Προέ¬ 
δρου, αντιπροέδρου και μελών της Εκτελεστικής Επιτρο¬ 
πής καθώς και των επιστολών τους. 

6. Αναλαμβάνει την δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

7. Εκδίδει πιστοποιητικά και βεβαιώσεις του προσωπι¬ 
κού για την υπηρεσιακή του κατάσταση. 

8. Συντάσσει και θεωρείτο πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για την σύνταξη των μισθοδοτικών καταστάσεων. 

9. Τηρείτο αρχείο του Σ.Π., τους φακέλλους διαβαθμι¬ 
σμένων εγγράφων,το μητρώο, ευρετήριο και τους ατομι¬ 
κούς φακέλλους του μόνιμου και με σχέση εργασίας ι¬ 
διωτικού δικαίου προσωπικού και των συμβούλων. 

10. Εφαρμόζει σε συνεργασία με τον Πρόεδρο το πει¬ 
θαρχικό δίκαιο. 

11. Τηρεί αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

12. Διαχειρίζεται και παρακολουθεί την διακίνηση των 
διαφόρων ειδών και τηρεί ανάλογο βιβλίο, εισηγείται την 
εκποίηση του άχρηστου υλικού, διενεργεί κάθε πράξη 
σχετικά με την διαχείριση και φύλαξη του υλικού, κατευ¬ 
θύνει και οργανώνει την επικοινωνία των πολιτών με τις 
ΥπηρεσίεςτουΣ.Π. 

13. Τηρεί τα πρακτικά του Δ.Σ. του Συμβουλίου Περιο¬ 
χής, δημοσιεύει και κοινοποιεί τα πρακτικά και παρακο¬ 
λουθεί την διαδικασία υλοποίησής τους. 

14. Δημοσιεύει τις κάθε είδους διακηρύξεις και ανακοι¬ 
νώσεις προς το κοινό και ενεργεί όλες τις προμήθειες, ε¬ 
κτός των υλικών που είναι απαραίτητα για την εκτέλεση 
Τεχνικών έργων. 

15. Τηρεί την γραμματειακή υποστήριξη της λειτουρ¬ 
γίας της Εκτελεστικής Επιτροπής του Συμβουλίου Περιο¬ 
χής· 

β) Γ ραφείο Οικονομικών θεμάτων - Ταμειακή Υπηρεσία 

1. Έλεγχος των Οικονομικών, εκκαθαρίσεις δαπανών 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8295 


και λογαριασμών, σύνταξη των οικείων χρηματικών ε¬ 
νταλμάτων. , 

2 Τήρηση των λογιστικών Βιβλίων και ημερολογίου ε¬ 
σόδων - εξόδων στο οποίο καταχωρούνταιτα βεβαιωμένα 
έσοδα και κατά κωδικό αριθμό του προϋπολογισμού κα¬ 
θώς και τα χρηματικά εντάλματα κατ' αύξοντα αριθμό και 
χρονολογία και σε ίδιες στήλες. 

3. Μισθοδοσία προσωπικού, καταβολές οδοιπορικών 
εξόδων, αποζημιώσεις μελών του Διοικητικού Συμβου¬ 
λίου και καταβολή ενοικίων, διενέργεια διαγωνισμών έρ¬ 
γων και προμηθειών, πληρωμές εκτελεστέων έργων και 
συγκριτικών πινάκων, απογραφές υλικού, σύνταξη πρω¬ 
τοκόλλων παράδοσης - παραλαβής υλικών, αποδόσεις 
λογαριασμών στο Δ.Σ., έκδοση ενταλμάτων προπληρω¬ 
μών και πάγιας προκαταβολής. 

4. Σύνταξη των μισθοδοτικών καταστάσεων προσωπι¬ 
κού, διεκπεραίωση κάθε υπόθεσης που έχει σχέση με την 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν α¬ 
πό την Υπηρεσία,καθώς και την αναγνώριση και εξαγορά 
της προϋπηρεσίας τους, όπως και σε κάθε υπόθεση που 
έχει σχέση με την συνταξιοδότηση του ΙΔπροσωπικού και 
την καταβολή της προβλεπόμενης από τον νόμο αποζη¬ 
μίωσης. 

5. Παρακολούθηση της μισθοδοτικής κατάστασης ό¬ 
λων των εργαζομένων στο Σ.Π. και έκδοση των σχετικών 
βεβαιώσεων και πιστοποιητικών όποτε ζητούνται. 

6. Κατάρτιση του Προϋπολογισμού εσόδων - εξόδων σε 

συνεργασία με τις αρμόδιες υπηρεσίες του Σ.Π., καθώς 
και παρακολούθηση της πορείας εκτέλεσής τους με την 
εισήγηση των σχετικών αναμορφώσεώντου όποτεχρεια- 
σθούν, την εγγραφή νέων εσόδων και τη χορήγηση συ¬ 
μπληρωματικών πιστώσεων. , 

7. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού, παρακο¬ 
λουθεί την πορεία των εξόδων και ενημερώνει εγκαίρως 
τις αρμόδιες υπηρεσίες του Σ.Π. για την σύνταξη εκθέ¬ 
σεων δαπανών, όταν οι συγκεκριμμένες απορροφώνται. 

8. Συντάσσει τα απολογιστικά στοιχεία Εσόδων - Εξό¬ 
δων και τηρεί ανάλογο αρχείο, ενώ παράλληλα συγκε¬ 
ντρώνει τα στατιστικά στοιχεία που αναφέρονται γενικά 
στα οικονομικά ζητήματα που αφορούν το Σ.Π. και είναι 
χρήσιμα για τις προβλέψεις του Προϋπολογισμού. 

9. Παρακολουθεί τα εγκεκριμένα δάνειατου Σ.Π. και τη¬ 
ρεί πίνακες ετήσιων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο αλλά και 
την Εκτελεστική Επιτροπή του Σ.Π. 

10. Διεξάγει Δημοπρασίες ή πρόχειρους διαγωνισμούς, 
μεριμνά για την δημοσίευση στον ημερήσιο τύπο των ό¬ 
ρων διακήρυξης με καθορισμό της ημερομηνίας διεξα¬ 
γωγής της Δημοπρασίας. 

11. Συντάσσει συμβάσεις με τους προμηθευτές σε συ¬ 
νεργασία με τη Νομική Υπηρεσία και παρακολουθεί την 
τήρηση των όρων, την παράδοση των υλικών, την τήρηση 
των ποινικών ρητρών, την ομαλή εκτέλεση των έργων, τις 
υπερβάσεις του προϋπολογισμού κάθε έργου και τα σχε¬ 
τικά δικαιολογητικά. 

12. Επιμελείται την αναγκαστική σύμφωνα με τον Κώδι¬ 
κα Εισπράξεων Δημοσίων Εσόδων, είσπραξη των οφει¬ 
λών, μεριμνά για την απόδοση των υπέρ τρίτων κρατή¬ 
σεων, επιμελείται την είσπραξη των βεβαιωμένων με ειδι¬ 
κούς χρηματικούς καταλόγους εσόδων, ενεργεί την 
πίστωση των πληρωσάντων οφειλετών. 

13. Παρακολουθεί,μελετά και αναλύει τα στατιστικά 
στοιχεία. 

γ) Γραφείο Νομικών Θεμάτων 

1. Νομική υποστήριξη του Πολιτικοδιοικητικού Μηχανι¬ 
σμού του Συμβουλίου Περιοχής για την προώθηση του 
σκοπού και των στόχωντου. 

2. Παροχή συμβουλών και γενικότερη υποστήριξη προς 
τα μέλη του Συμβουλίου Περιοχής σε νομικά θέματα 

3. Υποστήριξη του Σ.Π. ως αυτοτελούς ΝΠΔΔ. 


Ειδικότερα: 

4. Η παροχή γνωμοδοτήσεων επί διατάξεων σχεδίων νο- 
μωνπου αφορούντοΣ.Π. 

5. Η νομική επεξεργασία των προγραμματικών συμβά¬ 
σεων των ΟΤΑ, η υποστήριξη της συμβασιακής πολιτικής 
του Σ.Π. γενικά, των καταστατικών των επιχειρήσεων κ.α. 

6. Η συνδρομή στην επεξεργασία, την τελική διατύπω¬ 
ση και το νομότυπο των αποφάσεων των οργάνων του 
Π.Δ.Μ. του Συμβουλίου Περιοχής και ιδιαίτερα εκείνων 
που χρειάζονται νομική επεξεργασία. 

7. Η παρακολούθηση εκκρεμών υποθέσεων των φο¬ 
ρέων - μελών ΟΤΑ του Σ.Π. στα Δικαστήρια και η παροχή 
νομικής βοήθειας στους Δικηγόρους που χειρίζονται τις 
υποθέσεις αυτές. 

8. Η παροχή πληροφοριών και στοιχείων προς τους φο¬ 
ρείς της Τοπικής Αυτοδιοίκησης σχετικά με το Νομοθετι¬ 
κό Πλαίσιο, τη Νομολογία των Δικαστηρίων και τη νομική 
Βιβλιογραφία. 

9. Η νομική υποστήριξη του Σ.Π. σε θέματα διαδικαστι¬ 
κής λειτουργίας του Σ.Π. και των οργάνων του, των εσω¬ 
τερικών κανονισμών λειτουργίας, της νομικής παρακο¬ 
λούθησης των συμβάσεων εργασίας και έργου, των σχέ¬ 
σεων του Σ.Π. με την Δημόσια Διοίκηση και με τρίτα 
πρόσωπα φυσικά ή νομικά κατά τις συναλλαγές του με 
αυτά. 

10. Παρακολούθηση και συγκέντρωση των Νόμων, Νο¬ 
μοθετικών Διαταγμάτων, Προεδρικών Διαταγμάτων, 
Υπουργικών αποφάσεων κλπ. 

11. Οργάνωση και ενημέρωση της νομικής Βιβλιοθήκης 
του Σ.Π. 

12. Η ενημέρωση των αιρετών της Τ.Α. σε θέματα που α¬ 
φορούν το Δίκαιο της Τοπικής Αυτοδιοίκησης κωδικοποι- 
ημένο και μη, την Τοπική ανάπτυξη και την αξιοποίηση των 
αναπτυξιακών νόμων με στόχο την αξιοποίηση από το 
Σ.Π. των σημερινών θεσμικών δυνατοτήτων (Τοπικά Ανα¬ 
πτυξιακά Προγράμματα - Επιχειρηματική δραστηριότητα 
Σ.Π. - Προγραμματικές συμβάσεις - Περιφερειακή Πολιτι¬ 
κή Ευρωπαϊκής Ένωσης κλπ). 

13. Η μηχανογράφηση του νομικού υλικού σε συνεργα¬ 
σία με το τμήμα μηχανογράφησης του Σ.Π. 

14. Η πλήρης συνεργασία και ανταλλαγή στοιχείων, ε¬ 
μπειριών και αλληλοενημέρωσης με το νομικό τμήμα της 
ΤΕΔΚ Ν. Θεσπρωτίας και από κοινού αντιμετώπιση των 
ζητημάτων νομικής φύσης του Σ.Π. και των ΟΤΑ μελών 
του. 

15. Πλήρης υποστήριξη της λειτουργίας της Νομικής υ¬ 
πηρεσίας του Σ. Π. από τη Νομική Υπηρεσία της ΤΕΔΚ Θε¬ 
σπρωτίας. 

δ) Γραφείο σχεδιασμού - προγραμματισμού και προ¬ 
γραμμάτων Ευρωπαϊκής Ένωσης. 

1. Περιλαμβάνει αρμοδιότητα κατάρτισης των βραχυ¬ 
χρόνιων μεσοχρόνιων και μακροχρόνιων αναπτυξιακών 
Προγραμμάτωντου Σ.Π. 

2. Την αρμοδιότητα κατάρτισης του ετήσιου Προγράμ¬ 
ματος εκτελεστέων έργωντου Σ.Π. 

3. Την οργάνωση, τον σχεδίασμά, την ανάπτυξη τεχνι¬ 
κών και μεθοδολογίας εκπόνησης Τοπικού Αναπτυξιακού 
Προγράμματος της Περιφέρειας του Σ.Π. 

4. Τον Προγραμματισμό των έργων του Σ.Π. είτε αυτών 
που εντάσσονται σε Ειδικά Αναπτυξιακά Προγράμματα 
για την Τοπική Αυτοδιοίκηση είτε αυτών που χρηματοδο¬ 
τούνται από το Πρόγραμμα Δημοσίων Επενδύσεων του 
Νομού. 

5. Η υποβοήθηση των ΟΤΑ για την ανάληψη παραγωγι¬ 
κών πρωτοβουλιών με κατεύθυνση την αξιοποίηση των 
τοπικών πόρων και την ενδογενή ανάπτυξη. 

6. Η συλλογή, αξιολόγηση, ιεράρχηση και τεχνητή επε¬ 
ξεργασία των προτάσεων του ΟΤΑ που αφορούν παρα¬ 
γωγικές επενδύσεις και έργα τεχνικής υποδομής και κοι¬ 
νωνικού εξοπλισμού. 

7. Η διερεύνηση των πιθανών πηγών χρηματοδότησης 
έργων και προγραμμάτων των ΟΤΑ - μελών του Σ.Π. 

8. Η στατιστική επεξεργασία στοιχείων για τα έργα Πε¬ 
ριφερειακού Επιχειρησιακού Προγράμματος γενικά και 
κυρίως αυτών που αφορούν το Σ.Π. και κωδικοποίησή 
τους για την μηχανογράφησή τους με την συνεργασία 
του Τμήματος Πληροφορικής του Σ.Π. 

9. Η συγκέντρωση στοιχείων για την υφιστάμενη οικο¬ 
νομική - κοινωνική και πολιτιστική κατάσταση της περιφέ¬ 
ρειας του Σ.Π., καθώς και για την οργανωτική - διοικητική 
κατάσταση των ΟΤΑ - μελών του με την διερεύνηση των 
τομέων αναπτυξιακής τους δυνατότητας. 

10. Συμμετοχή του Σ.Π. στις διαδικασίες του Δημοκρα¬ 
τικού Προγραμματισμού. 

ε) Γραφείο Μελετών 

1. Η μέριμνα για την εκπόνηση ή την επίβλεψη εκπόνη¬ 
σης μελετών και ερευνών. 

Ειδικότερα οι μελέτες μπορεί να είναι ενδεικτικά: 

- Οικονομικής Πολιτιστικής - Κοινωνικής Ανάπτυξης. 

- Χωροταξικές. 

- Κλαδικές για την Περιφέρεια του Σ.Π. 

- Περιβαλλοντικής Προστασίας. 

- Σχεδιασμού νέων παραγωγικών δραστηριοτήτων (Με¬ 
λέτες σκοπιμότητος, βιωσιμότητος έρευνες αγοράς κλπ). 

- Οργάνωσης και Διοίκησης. 

- Μηχανοργάνωσης. 

- Μελέτες Τεχνικών έργων προς Δημοπράτηση από το 
Σ.Π. 

- Μελέτες οικιστικές - πολεοδομικές. 

2. Η παροχή συμβουλών και πληροφοριών σε ανάλογα 
θέματα με αυτά των προηγούμενων μελετών. 

3. Η προώθηση της από κοινού ανάληψης παροχής υ¬ 
πηρεσιών ή μελέτης και εκτέλεσης έργων του Σ.Π. με φο¬ 
ρείς της Δημόσιας Διοίκησης (π.χ. με Προγραμματικές 
συμβάσεις). 

4. Η αξιοποίηση των πλουτοπαραγωγικών πόρων δια- 
κοινοτικής σημασίας με την δημοπράτηση των αντίστοι¬ 
χων μελετών. 

στ) Γραφείο παρακολούθησης έργων και τεχνικής υπο¬ 
στήριξης των ΟΤΑ μελών του Σ.Π. - παροχή τεχνικών βοη¬ 
θητικών υπηρεσιών ΟΤΑ της περιφέρειας του Σ.Π. 

1) Η παρακολούθηση βάση μηχανογραφικού συστήμα¬ 
τος των έργων του Σ.Π. και μεμονωμένα των έργων των 
ΟΤΑτης περιφέρειας του Σ.Π. σε συνεργασία με το τμή¬ 
μα μηχανογράφησής του. 

2) Συνεργασία του γραφείου αυτού με την Διεύθυνση 
Προγραμματισμού της Νομαρχιακής Αυτοδιοίκησης και 
αλληλοενημέρωση. 

3) Προώθηση όλων εκείνων των νομικών, τεχνικών δια¬ 
δικασιών για την ομαλή εξέλιξη της υλοποίησης ενός έρ¬ 
γου και το ξεμπλοκάρισμά τους όταν τα έργα του Σ.Π. και 
των ΟΤΑ μελών του καθυστερούν στην υλοποίηση και 
στην απορρόφηση των σχετικών αντίστοιχων μελετών και 
πιστώσεων. 

4) Παροχή τεχνικής βοήθειας σε καθημερινά προβλή¬ 
ματα των ΟΤΑ μελώντου Σ.Π. (φωτισμός, προβλήματα υ¬ 
δρεύσεων, αποκατάσταση μικρών βλαβών, διοργάνωση 
εορτών, αθλητικών εκδηλώσεων, σεμιναρίων - τεχνικό 
σκέλος -, μικρά τεχνικά, προστασία και αποκατάσταση 
βλαβών στα δίκτυα αποχέτευσης και όμβριων, διασωλη¬ 
νώσεις κλπ). 

5) Πάσης φύσεως τεχνικές εργασίες και επίλυση τοπι¬ 
κών προβλημάτων κάθε ΟΤΑ μέλους του Σ.Π., καθώς και 
μέριμνα για την εκτέλεση έργων τεχνικής υποδομής και 
κοινωνικού εξοπλισμού. 

ζ) Γ ραφείο γενικών εφαρμογών πληροφορικής του Σ.Π. 
και των ΟΤΑ μελών. 

1) Αναλαμβάνει την μηχανογράφηση όλων των τμημά¬ 
των και των επιμέρους γραφείων του Σ. Π. 

2) Σχεδιάζει, μελετά και υλοποιεί την μηχανογράφηση 
των ΟΤΑ μελώντου Σ.Π. 

3) Διενεργεί τις προμήθειες πληροφορικής καθώς και 
τις προμήθειες και τα έργα μηχανογράφησης του Σ. Π. και 
των ΟΤΑ μελών. 


4) Φροντίζει για την εισαγωγή στοιχείων, την δημιουρ¬ 
γία βάσης δεδομένων για την γεωγραφική περιφέρεια 
του Σ.Π., του Νομού και της Ηπείρου γενικότερα και ενη¬ 
μερώνει καθημερινά την βάση αυτή με συνεχή επικαιρο- 
ποίησήτης. 

5) Κατοχυρώνει την εύρυθμη λειτουργία του συστήμα¬ 
τος μεταξύ όλων των γραφείων, συνάγει συμπεράσματα 
για την εύρρυθμη ή μη λειτουργία του και φροντίζει για 
την αποτελεσματικότητά του και την συντήρησή του. 

η) Γ ραφείο παρακολούθησης και λειτουργίας δικτύων - 
σύνδεσης με ΙπΙθγπθΙ και με δίκτυατης Ευρωπαϊκής Ένω¬ 
σης· 

1) Φροντίζει για την λειτουργία δικτυου Η/Υ μεταξύ του 
Σ.Π. της χώρας μέσω της λειτουργίας οη Ιίπβ επικοινω¬ 
νίας για την ανταλλαγή πληροφοριών μεταξύ τους. 

2) Συνεργάζεται με το τμήμα γενικών εφαρμογών πλη¬ 
ροφορικής και διαχειρίζεται την λειτουργία του συστήμα¬ 
τος δικτύου εσωτερικής επικοινωνίας των γραφείων του 
Σ.Π.αλλάκαιτουδικτύουτων ΟΤΑ μελώντου μεταξύ τους 
σε συντονισμό με τον κεντρικό δθτνθττου Σ.Π. 

3) Συνδέεται για λογαριασμό του Σ.Π. με τράπεζες νο¬ 
μικών και άλλων πληροφοριών της Ελλάδος και του εξω¬ 
τερικού, καθώς και με βάσεις δεδομένων της Ευρωπαϊκής 
Ένωσης. 

4) Φροντίζει για την συνεχή και διαρκή ενημέρωση και 
πληροφόρηση όλων των τμημάτων του Σ.Π. και των ΟΤΑ 
μελώντου. 

θ) Γ ραφείο Τύπου και Δημοσίων Σχέσεων 

1) Έχει την ευθύνη για την τήρηση που πρωτοκόλλου ε¬ 
θιμοτυπίας στις διάφορες εκδηλώσεις του Σ.Π. (Ημερί¬ 
δες, συνεντεύξεις, εθνικές εορτές, σεμινάρια, φιλοξενία 
επισήμων προσκεκλημμένων, κοινωνικές εκδηλώσεις, 
πολιτιστικές εκδηλώσεις κ.α.). 

2) Ενημερώνει τους πολίτες για τα δικαιώματά τους και 
τις ενέργειες που απαιτούνται για την διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα που έχει 
στην διάθεσή του το Σ. Π., οι Δημόσιες Υπηρεσίες και οι Ο¬ 
ΤΑ μέλη του Σ.Π. 

3) Προγραμματίζει τις ώρες και ημέρες που ο Πρόε¬ 
δρος μπορεί να δέχεται διάφορες επιτροπές, συλλόγους 
και Πολίτες. 

4) Τηρείημερολόγιοτωνπροσωπικώνεπαφώντου Προ¬ 
έδρου, του Αντιπροέδρου και των μελών της Εκτελεστι¬ 
κής Επιτροπής εντός και εκτός του Σ.Π. 

5) Φροντίζει και προετοιμάζει τα ταξίδια, τις συναντή¬ 
σεις και την εν γένει συμμετοχή του Προέδρου και του Α¬ 
ντιπροέδρου καθώς και των εκπροσώπων του Σ.Π. στο ε¬ 
σωτερικό ή στο εξωτερικό καιτηρεί την αντζέντα κάθε συ¬ 
νάντησης με τα προς συζήτηση θέματα. 

6) Ενημερώνει τα Μ.Μ.Ε. (ραδιόφωνο, τύπο, τηλεόρα¬ 
ση, περιοδικά) για τις δραστηριότητες του Σ. Π. και των Ο¬ 
ΤΑ μελώντου, καταρτίζει τα ανάλογα δελτίατύπου και τις 
ενημερώσεις με την έγκριση του Προέδρου του Σ.Π. και 
γενικότερα φροντίζει να διατηρεί σε υψηλό επίπεδο το- 
προφίλ των προσώπων και των υπηρεσιών καθώς και της 
λειτουργίας του Π.Δ.Μ.τουΣ.Π. 

7) Τηρεί συνεχή επικοινωνία και επαφές με τα αρμόδια 
γραφεία τύπου και Δημοσίων σχέσεων των Υπουργείων, 
των Οργανισμών, των Περιφερειακών Διευθύνσεων, των 
Νομαρχιών των λοιπών Σ.Π. της χώρας και ιδιαίτερα της 
Ηπείρου, καθώς και των μεγάλων Δήμωντηςχώρας, φρο¬ 
ντίζει για την έκδοση ειδικού ενημερωτικού εντύπου για 
τις δραστηριότητες και την εν γένει λειτουργία του Σ.Π. 
και ενημερώνει τον Πρόεδρο και την Ε.Ε. 

Άρθρο 7 

1. Κάθε εργαζόμενος στο Σ.Π. κατέχει μία συγκεκριμέ¬ 
νη θέση εργασίας ο τίτλος της οποίας αντιστοιχεί κατά το 
δυνατόνστοπραγματικότηςπεριεχόμενο. Η κατάληψη α¬ 
πό ένα εργαζόμενο της ευθύνης περισσότερων από μιάς 
θέσεων εργασίας είναι δυνατόν να γίνει με απόφαση του 

Δ.Σ. του Σ.Π. μετά από εισήγηση της Εκτελεστικής Επι¬ 
τροπής. 

2. Σε κάθε διοικητική ενότητα του Σ.Π. προβλέπονται 
συγκεκριμένες θέσεις εργασίας οι οποίες δεν είναι απα¬ 
ραίτητο να καλύπτονται όλες. Η κάλυψή τους και ο αριθ¬ 
μός των στελεχών και των υπαλλήλων ανά θέση εργασίας 
εξαρτάται από τις δραστηριότητες. 

ΚΑΝΟΝΙΣΜΟΣ ΠΡΟΣΩΠΙΚΟΥ 

ΔΙΑΚΡΙΣΗ ΘΕΣΕΩΝ ΠΡΟΣΩΠΙΚΟΥ 
ΣΥΜΒΟΥΛΙΟΥ ΠΕΡΙΟΧΗΣ 

Άρθρο 8 

Στις διατάξεις του παρόντα κανονισμού υπάγονται όλοι 
οι εργαζόμενοι που απασχολούνται ήδη στο Σ.Π., καθώς 
και το προσωπικό που προσλαμβάνεται στο εξής κατά τις 
διατάξεις του Ν. 2190/94, τις διατάξεις τουΝ. 2344/95 για 
τις μετατάξεις και αποσπάσεις προσωπικού του Δημο¬ 
σίου, καθώς και τις διατάξεις κάθε άλλου νεώτερου νόμου 
σχετικά με το αντικείμενο αυτό. 

Άρθρο 9 

1. Βασικός στόχος για το τακτικό προσωπικό του Σ. Π. εί¬ 
ναι η σταδιακή εξασφάλιση μιάς μικρής και δραστήριας 
διεπιστημονικής ομάδας επιτελικών στελεχών με γενικές 
γνώσεις καθώς και του απαραίτητου διοικητικού προσω¬ 
πικού. 

2. Σύμφωνα μετά ανωτέρω το προσωπικό του Σ.Π. δια- 
κρίνεται σε προσωπικό που καταλαμβάνει θέσεις εργα¬ 
σίας ιδιωτικού δικαίου αορίστου χρόνου, ορισμένου χρό¬ 
νου καθώς και με σύμβαση ανάθεσης έργου. 

3. Ανάλογα με τα προσόντα και την φύση των καθηκό¬ 
ντων τους το τακτικό προσωπικό του Σ.Π. διακρίνεται σε: 

- Επιτελικά στελέχη (Σύμβουλοι) 

- Διοικητικό και βοηθητικό προσωπικό 

Άρθρο 10 

Α. Τα γενικά προσόντα του προσωπικού που προσλαμ¬ 
βάνεται από το Σ.Π. για κάθε θέση εργασίας, παράλληλα 
με αυτά που καθορίζει η κείμενη νομοθεσία για το προ¬ 
σωπικό του Δημοσίου και των ΝΠΔΔ μπορούν να είναι εν¬ 
δεικτικά: 

1. Νε έχει την Ελληνική ιθαγένεια. 

2. Να έχει ηλικία τουλάχιστο 18 ετών. 

3. Να έχει εκπληρώσει τις στρατιωτικές του υποχρεώ¬ 
σεις ή να έχει απαλλαγεί νόμιμα από αυτές. 

4. Να μην είναι υπόδικος ή να μην έχει καταδικασθείγια 
κλοπή, υπεξαίρεση, απάτη,εκβίαση, πλαστογραφία, δω¬ 
ροδοκία, παράβαση καθήκοντος ή άλλο παρεμφερές αδί¬ 
κημα. 

5. Να μην τελεί υπό δικαστική αντίληψη ή απαγόρευση. 

6. Να μην έχει απολυθεί για πειθαρχικό παράπτωμα από 
την θέση του δημοσίου υπαλλήλου ή υπαλλήλου ΟΤΑ ή 
ΝΠΔΔ. 

Β. Τα ειδικά προσόντα του προσωπικού διακρίνονται σε 
τυπικά (που αποδεικνύονται με γραπτά αποδεικτικά στοι¬ 
χεία) και ουσιαστικά που καθορίζονται μετά από ανάλυση 
του περιεχομένου της κάθε θέσης εργασίας και προσδιο¬ 
ρισμό των γνώσεων, ικανοτήτων, εμπειριών και άλλων χα¬ 
ρακτηριστικών που απαιτούνται από τον εργαζόμενο για 
μιά επιτυχημένη εκτέλεση της εργασίας. 

Γ. Για όλο το προσωπικό τηρείται μητρώο που περιλαμ¬ 
βάνει όλα τα αναγκαία στοιχεία που αφορούν την υπηρε¬ 
σιακή κατάσταση των εργαζομένων. 

Δ. Με απόφαση του Δ.Σ. του Σ.Π. μετά από διατύπωση 
της γνώμηςτων εργαζομένων, μπορεί να γίνει μετακίνηση 
εργαζόμενου σε άλλη θέση εργασίας για την οποία απαι¬ 
τούνται προσόντα αντίστοιχα με τα ουσιαστικά και τυπικά 
προσόντα που διαθέτει, όπως επίσης με την ίδια απόφα¬ 
ση μπορεί να καλυφθούν συμπληρωματικά και για ορι¬ 
σμένο χρόνο οι δραστηριότητες και οι λειτουργίας ακά¬ 
λυπτης θέσης εργασίας που προβλέπεται από τον παρό¬ 


ντα κανονισμό ότα αυτό απαιτείται αιτιολογημένα για την 
εξυπηρέτηση των αναγκών της Ένωσης, χωρίς η μετακί¬ 
νηση αυτή να θεωρηθεί ως βλαπτική των όρων της αρχι¬ 
κής κύριας σύμβασης εργασίας. 

Άρθρο 11 

Γ ια όλα τα ζητήματα που έχουν να κάνουν με τον χρόνο 
εργασίας, ημερήσιο και εβδομαδιαίο, τις αργίες, απου¬ 
σίες, ασθένειες, τις άδειες, τις τακτικές αποδοχές, τις α¬ 
ποδοχές έκτακτου προσωπικού, τις εκτός έδρας αποζη¬ 
μιώσεις και τα οδοιπορικά, τις κρατήσεις αποδοχών, τα 
πειθαρχικά, τις ποινές και τα εν γένει δικαιώματα και υπο¬ 
χρεώσεις των εργαζομένων, εφαρμόζεται η εκάστοτε ι- 
σχύουσα νομοθεσία που αφορά και τους εργαζομένους 
στο Δημόσιο, οι διατάξεις τις εργατικής νομοθεσίας και 
των γενικών και ειδικών συλλογικών συμβάσεων εργα¬ 
σίας που κάθε φορά ισχύουν. 

Άρθρο 12 

Διάκριση θέσεων προσωπικού 
Οι θέσεις των μονίμων υπαλλήλων του Συμβουλίου Πε¬ 
ριοχής διακρίνονται στις εξής κατηγορίες: 
α) Κατηγορία Πανεπιστημιακής Εκπαίδευσης (ΠΕ) 
β) Κατηγορία Τεχνολογικής Εκπαίδευσης (ΤΕ) 
γ) Κατηγορία Δευτεροβάθμιας Εκπαίδευσης (ΔΕ) 
δ) Κατηγορία Υποχρεωτικής Εκπαίδευσης (ΥΕ) 
Εισαγωγικός Βαθμός των υπαλλήλων των παραπάνω 
κατηγοριών είναι ο Δ και καταληκτικός ο Α. 

Προϊστάμενοι τωντμημάτων μπορούν να είναι υπάλλη¬ 
λοι των κλάδων ΠΕ, ΤΕ, ΔΕ με Α' Βαθμό και εφόσον δεν υ¬ 
πάρχει υπάλληλος με τον Α' βαθμό χρέη Προϊσταμένου ε- 
κτελεί υπάλληλος που έχει τον ανώτερο βαθμό και ορίζε¬ 
ται από τον Πρόεδρο του Σ.Π. ως ο νόμος ορίζει. 

Προβλέπεται επίσης και μιάτελευταία κατηγορία θέσης 
μόνιμου βοηθητικού προσωπικού χωρίς διαβάθμιση για 
περιπτώσεις εργατών είτε ανειδίκευτων είτε ειδικευμέ¬ 
νων που δεν έχουν απολυτήριο Α/θμιας εκπαίδευσης και- 
μπορούν να προσληφθούν με συμβάσεις έργου ή ορισμέ¬ 
νου χρόνου ή ωρομίσθιοι σύμφωνα με την κείμενη νομο¬ 
θεσία και να ενταχθούν στην συνέχεια σε θέσεις ΥΕ 16 με 
σχέση εργασίας ιδιωτικού δικαίου αορίστου χρόνου κα¬ 
λύπτοντας πάγιες και διαρκείς ανάγκες της υπηρεσίας 
του γραφείου τεχνικής βοηθητικής υποστήριξης των ΟΤΑ 
του Σ.Π. βάση σχετικής απόφασηςτου Δ.Σ. του Σ.Π. και με 
τις προϋποθέσεις και την διαδικασία που θέτει κάθε φορά 
η κείμενη νομοθεσία. 

Άρθρο 13 

Διακρίσεις κλάδων υπαλλήλων και αριθμός θέσεων 


Ο αριθμός των θέσεων κατά κλάδο και κατηγορία έχει 
ως εξής: 

α.α Κλάδος Κατηγορία _Θέσεις 


1 

ΠΕ-1 

Διοικητικού-Οικονομικού 

Νομικών θεμάτων 

2 

1 

2 

ΠΕ-2 

Αρχιτεκτόνων Μηχανικών 
Πολιτικών Μηχαν. και 
Τοπογράφων Μηχανικών 

2 

3 

ΤΕ-17 

Τεχνολόγων Πολιτ. Μηχανικών 
Δομικών έργων - Σχεδιαστής 

2 

4 

ΤΕ-19 

Πληροφορικής 

2 

5 

ΔΕ-38 

Χειριστών Η/Υ 

1 

6 

ΔΕ-2 

Διοικητικού 

2 

7 

ΔΕ-15 

Εισπρακτόρων 

1 

8 

ΔΕ-29 

Οδηγών - χειριστών 

4 

9 

ΥΕ-16 

Γ ενικών καθηκόντων 

3 

10 

ΥΕ-16 

Εργάτες με σχέση εργασίας 
Ιδιωτικού Δικαίου ορισμ. χρόνου 
ή αορίστου χρόνου ή με σύμβαση 
έργου (ανειδίκευτοι) 

7 

Άρθρο 14 

Τα προσόντα διορισμού κατά κατηγορία και κλάδο είναι 
αυτά που αναφέρονται πιο πάνω, καθώς και στην ισχυου- 
σα νομοθεσία για προσλήψεις στο Δημόσιο. 

Άρθρο 15 

Η κατανομή του προσωπικού στις επιμέρους οργανικές 
μονάδες καθώς και ο αριθμός προϊσταμένων κάθετμήμα- 
τος ή γραφείου γίνεται από τον Πρόεδρο του Σ.Π. με πρά¬ 
ξη του όπως ο Νόμος ορίζει. 

Άρθρο 16 

Γενικά καθήκοντα υπαλλήλων 
Α. Προϊστάμενος Διευθύνσεως. 

ΠροΐσταταιτωνΤμημάτωνκαι Γ ραφείωνπου υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση ό¬ 
λων των υπαλλήλων της Διεύθυνσής του, την τήρηση των 
νόμων, διαταγμάτων, αποφάσεων κλπ που αφορούν στο 
Σ.Π. και τους καθοδηγεί κατά την εκτέλεση των υπηρε¬ 
σιακών τους καθηκόντων. , 

Κατανέμει την εργασία στους υπαλλήλους της Διεύ¬ 
θυνσης ανάλογα με τις ανάγκες των Τμημάτων και με την 
συνεργασία των Προϊσταμένων. _ 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργα¬ 
σίας ανάλογα με τις ανάγκες που παρουσιάζονται σε κά¬ 
θε τμήμα. 

Ενημερώνεται για όλη την εισερχόμενη και εξερχομενη 
αλληλογραφία που αφορά την Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γ ραφείωνπου υπάγονται στην Διεύθυνση και 
δίνει τις ανάγκες οδηγίες στους προϊσταμένους για τις ε¬ 
νέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με την μονογραφή του και υποβάλλει άλατα έγ¬ 
γραφα που συντάσσονται από τα τμήματα και γραφεία 
της Διεύθυνσης για έγκριση και υπογραφή από τον Πρό¬ 
εδρο ή τον νόμιμο αναπληρωτή του, καθιστάμενος έτσι 
συνυπεύθυνος για τη νομιμότητα της ενέργειας. 

Θεωρεί την βεβαίωση της εργασίας του προσωπικού 
που υπηρετεί στην Διεύθυνση. 

Εισηγείται τα θέματα της αρμοδιότητός του στον Πρό¬ 
εδρό υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Σ.Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

Συντάσσει τις ετήσιες εκθέσεις αξιολόγησης γιατους υ¬ 
παγόμενους σε αυτόν Προϊσταμένους Τ μημάτων και δια¬ 
τυπώνει την γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Β. Προϊστάμενοι τμημάτων. 

Είναι υπέυθυνοι για την αμοιβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους, δίνοντας 
παράλληλα τις αναγκαίες επεξηγηματικές οδηγίες για 
την εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές του Διευθυντή, ειοηγουνται σε 
αυτούς τις υποθέσεις της αρμοδιότητός τους, υποβάλ¬ 
λουν δε σε αυτούς υπηρεσιακές εκθέσεις και σημειώμα¬ 


τα για την πορεία των εργασιών του τμήματος, καθώς και 
των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στην συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά έγγραφα και καθίστα¬ 
νται υπεύθυνοι για την νομιμότητα της ενέργειας και την 
ακρίβεια των αναφερομένων σε αυτά πραγματικών περι¬ 
στατικών. 

Δέχονται τους πολίτες και παρέχουν σε αυτους όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

Γ. Λοιπό προσωπικό 

Στα πλαίσια των αρμοδιοτήτων της Διεύθυνσης και των 
γραφείων όπου είναι τοποθετημένοι οι υπάλληλοι, ανε¬ 
ξάρτητα από την εργασιακή τους σχέση εκτελούν την ερ¬ 
γασία που τους έχει ανατεθεί με προσοχή, επιμέλεια και 
ευσυνειδησία, κάτω από τις οδηγίες και κατευθύνσεις των 
προϊσταμένων τους σύμφωνα με την κείμενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθο¬ 
ρά,καταστροφή κυρίως δε όταν αυτή οφείλεται σε αμέ¬ 
λεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλους και άλλα παραστατικά. 

Αναφέρουν στον Προϊστάμενό τους γραπτά ή προφορι¬ 
κά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΚΑΝΟΝΙΣΜΟΣ ΔΙΑΧΕΙΡΙΣΗΣ 
Άρθρο 17 

Το οικονομικό έτος του Σ.Π. αρχίζει από την 1η Ιανουά¬ 
ριου και λήγει την 31η Δεκεμβρίου του ιδίου ημερολογια¬ 
κού έτους. 

Άρθρο 18 

1. Τα έσοδα και έξοδα του Σ. Π. κάθε οικονομικού έτους 
προσδιορίζονται σε σχέδιο από την Εκτελεστική Επιτρο¬ 
πή, τον Γραμματέα και το οικονομικό στέλεχος ή τον υ¬ 
πεύθυνο της Ταμειακής Υπηρεσίας (εάν υπάρχει) συ- 
ντάσσεται δε σύμφωνα με την σύνταξη των προϋπολογι¬ 
σμών των Δήμων και κατά την ιδία διαδικασία με αυτούς, 
ένα μήνα τουλάχιστο προ της ενάρξεως του οικονομικού 
έτους, ο οποίος στην συνέχεια εγκρίνεται από το Διοικη¬ 
τικό Συμβούλιο σύμφωνα με τις διατάξεις του Ν. 2218/94 
και του Δημοτικού και Κοινοτικού Κώδια (Π.Δ. 410/95 άρ¬ 
θρα 215 και επ. έως 239). 

2. Η υποβολή για έγκριση του προϋπολογισμού στο 
Δ.Σ. του Σ.Π. γίνεται ως το τέλος του Οκτωβρίου κάθε έ¬ 
τους. Το Διοικητικό Συμβούλιο ψηφίζει τον προϋπολογι¬ 
σμό και τον υποβάλλει στον Περιφερειακό Διευθυντή ισο¬ 
σκελισμένο. 

3. Εάν το σχέδιο του Προϋπολογισμού δεν καταρτισθει 
και δεν υποβληθεί όπως προβλέπεται στην προηγούμενη 
παράγραφο ή δεν συγκληθεί για οποιοδήποτε λόγο το 
Δ.Σ. έως το τέλος Νοεμβρίου, το Δ.Σ. συνέρχεται αυτοδί¬ 
καια την πρώτη Κυριακή μετά την ημερομηνία αυτή και 
προχωρεί στην σύνταξη και ψήφισή του. 

4. Ώσπου να αρχίσει να ισχύει ο νέος Προϋπολογισμός 
και πάντως όχι αργότερα από το τέλος Μαρτίου του επό- 

μενού οικονομικού έτους, ισχύει ο Προϋπολογισμός του 
έτους που έχει λήξει. Μετά την πάροδο του τριμήνου α¬ 
παγορεύεται να γίνει οποιαδήποτε δαπάνη με βάση τον 
Προϋπολογισμό του περασμένου έτους. 

5. Στον Προϋπολογισμό εγγράφονται 'ολατα έσοδα και 
έξοδα τα οποία προβλέπονται ότι θα πραγματοποιηθούν 
μέσα σε κάθε οικονομικό έτος και κατανέμονται σε κωδι¬ 
κούς αριθμούς κατά κατηγορίες και είδη εσόδων και αντι¬ 
κείμενα δαπανών. Τα έσοδα και έξοδα διακρίνονται σε τα¬ 
κτικά και έκτακτα ανάλογα με τον διαρκή ή μη χαρακτήρα 
αυτών. 

6. Προβλέπεται Κωδικός με την ονομασία «Έσοδα εκ 
παρελθουσών χρήσεων» όπου μεταφέρονται τα κατά την 
διάρκεια και μέχρι τέλους κάθε οικονομικού έτους μη ει- 
σπραχθέντα έσοδα. 

7. Πίστωση που έχει εγγράφει στον Προϋπολογισμό για 
την εκτέλεση ορισμένου έργου, επιτρέπεται, σε περίπτω¬ 
ση που υπάρχει αδυναμία να εκτελεσθεί αυτό το έργο, να 
διατεθεί μόνονγιατην εκτέλεση άλλου έργου. Γιατην διά¬ 
θεση αυτή απαιτείται αναμόρφωση του Προϋπολογι¬ 
σμού. 

8. Κατά το τελευταίο τρίμηνο του οικονομικού έτους ε¬ 
πιτρέπεται να διατεθούν πιστώσεις που έχουν εγγράφει 
για έργα που δεν έχουν εκτελεσθεί και δεν μπορούν πια να 
εκτελεσθούν στο διάστημα που απομένει για την πληρω¬ 
μή άλλων δαπανών με την προϋπόθεση ότι και σε αυτήν 
την περίπτωση θα γίνει αναμόρφωση του Προϋπολογι¬ 
σμού. 

9. Το αποθεματικό κεφάλαιο του Προϋπολογισμού του 
Σ.Π. δεν μπορεί να υπερβαίνειτατέσσερατοις εκατό (4%) 
του συνόλου των τακτικών εσόδων που είναι γραμμένα 
στον Προϋπολογισμό. 

10. Ο Προϋπολογισμός αποστέλλεται στο Περιφερεια¬ 
κό Διευθυντή μαζί με τις αποφάσεις του Δ.Σ. που αφο¬ 
ρούν την επιβολή τελών, φόρων, δικαιωμάτων και εισφο¬ 
ρών που είναι γραμμένες σε αυτόν. 

Ο Περιφερειακός Διευθυντής εάν διαπιστώσει ότι: α) οι 
υποχρεωτικές δαπάνες δεν έχουν εγγράφει στον Προϋ¬ 
πολογισμό και β) τα έσοδα δεν επαρκούν για την κάλυψη 
αυτών, καλεί το Διοικητικό Συμβούλιο του Σ.Π. να ανα¬ 
μορφώσει τον Προϋπολογισμό και να εγγράφει σε αυτόν 
τις υποχρεωτικές δαπάνες και τους επιπλέον αναγκαίους 
πόρους. 

Άρθρο 19 

1. Μέχρι το τέλος Απριλίου εκείνος που ενεργεί την Τα¬ 
μιακή Υπηρεσία του Σ.Π. υποβάλλει διαμέσου του Προέ¬ 
δρου στην Εκτελεστική Επιτροπή τους λογαριασμούς 
του οικονομικού έτους που έληξε. 

2. Μέσα σε δύο μήνες αφότου παρέλαβε τους λογαρια¬ 
σμούς η Εκτελεστική Επιτροπή τους προελέγχει και το 
αργότερο πέντε ημέρες μετά την λήξη του διμήνου, υπο¬ 
βάλλει τον απολογισμό μαζί με έκθεσή της στο Διοικητικό 
Συμβούλιο. Το Δ.Σ. μέσα σε προθεσμία δύο μηνών αφό¬ 
του παρέλαβε τον απολογισμό και την έκθεση της Εκτε¬ 
λεστικής Επιτροπής αποφασίζει με πράξη του για την έ¬ 
γκριση του απολογισμού και διατυπώνει τις παρατηρή¬ 
σεις του σχετικά με αυτόν. 

Άρθρο 20 

1. Συνιστάται Ειδική Ταμειακή Υπηρεσία του Σ.Π. η ο¬ 
ποία θα διεξάγει την είσπραξη των εσόδων και την κατα¬ 
βολή των δαπανών σύμφωνα με τις διατάξεις που ισχύουν 
για την Είσπραξη των Δημοσίων Εσόδων. 

2. Μέχρι την λειτουργία της ειδικής αυτής Ταμειακής Υ¬ 
πηρεσίας του Σ.Π. αυτή θα ασκείται διαμέσου του Δημο¬ 
σίου Ταμείου της ΔΟΥ της έδρας του Σ.Π. 

3. Εκείνοι που διεξάγουν την Ταμειακή Υπηρεσία μπο¬ 
ρούν να παρέχουν στους οφειλέτες του Σ.Π. τις διευκο¬ 
λύνσεις που επιτρέπονται για τους οφειλέτες του Δημο¬ 
σίου,με εξαίρεση τους οφειλέτες βάση συμβάσεων. 

4. Η εξόφληση των χρεών μπορεί να ορίζεται για εξαι¬ 


ρετικούς λόγους σε δόσεις ή προθεσμίες με απόφαση 
του Δ.Σ. του Σ.Π. Με την ίδια ημερομηνία ο χρόνος για την 
καταβολή μπορεί να υπερβαίνει τον χρόνο τον επιτρεπό¬ 
μενο κατά την προηγούμενη παράγραφο, εξαιρουμένων 
πάλι των οφειλετών εκ συμβάσεων. 

5. Με απόφαση της Εκτελεστικής Επιτροπής μπορεί να 
εγκρίνεται η έκδοση ενταλμάτων προπληρωμής για την α¬ 
ντιμετώπιση δαπανών γενικά εφόσον η πληρωμή με τα¬ 
κτικό ένταλμα στο όνομα του δικαιούχου είναι αδύνατη ή 
απρόσφορη ή δεν ικανοποιεί τις ανάγκες του δικαιούχου. 

Στην περίπτωση αυτή τα εντάλματα εκδίδονται στο ό¬ 
νομα του Ταμεία ή εαν δεν υπάρχει ταμειακή υπηρεσία 
στο όνομα κάποιου υπαλλήλου που θα ορίσει ο Πρόε¬ 
δρος. 

Άρθρο 21 

Με απόφαση της Εκτελεστικής Επιτροπής μπορεί να 
παρέχεται πάγια προκαταβολή σε βάρος του σχετικού 
κωδικού αριθμού του Προϋπολογισμού. 

Με την απόφαση αυτή ορίζονται: 

α) Οι δαπάνες που θα αντιμετωπισθούν από την πάγια 
προκαταβολή και το ύψος τους στα όρια των πιστώσεων 
που έχουν εγγράφει στους οικείους κωδικούς αριθμούς 
του Προϋπολογισμού. 

β) Το ποσό της προκαταβολής που δεν υπερβαίνει το 
ποσό των 250.000 δραχμών με βάση τα πληθυσμιακά όρια 
του Σ.Π. (από 10.001 μέχρι 20.000 κατοίκους). 

γ) Ο υπάλληλος ή Ταμείας στο όνομα του οποίου θα εκ- 
δοθεί το ένταλμα και ο οποίος θα ενεργεί τις πληρωμές 
σύμφωνα με τις έγγραφες εντολές του Προέδρου του 
Σ.Π. 

Ο Πρόεδρος μετά τον έλεγχο των δικαιολογητικών από 
την αρμόδια υπηρεσία του Σ.Π. εκδίδει ισόποσα χρηματι¬ 
κά εντάλματα σε βάρος των πιστώσεων του Προϋπολογι¬ 
σμού για κάθε δαπάνη. Τα χρηματικά εντάλματα εκδίδο- 
νται στο όνομα του δικαιούχου και σημειώνεται σε αυτά ό¬ 
τι η πληρωμή έγινε από την πάγια προκαταβολή. 

Άρθρο 22 

1. Κάθε είδους χρέη προς το Σ.Π. μπορούν να διαγρα- 
φούν ολόκληρα ή εν μέρει με απόφαση του Δ.Σ. του Σ.Π.: 
α) όταν οι οφειλέτες πέθαναν χωρίς να αφήσουν καμιά 
περιουσία και οι κληρονόμοι τους αποποιήθηκαν την κλη¬ 
ρονομιά, β) όταν οι οφειλέτες δεν έχουν καθόλου περιου¬ 
σία και η επιδίωξη της εισπράξεως δεν έφερε κανένα α¬ 
ποτέλεσμα επί τρία χρόνια αφότου έληξε η χρήση κατά 
την οποία βεβαιώθηκαν, γ) όταν οι οφειλέτες δεν έχουν 
περιουσία και είναι αγνώστου διαμονής, εφόσον οι προ¬ 
σπάθειες που έγιναν επί μία τριετία για την ανεύρεση της 
διαμονής τους δεν έφεραν αποτέλεσμα και δ) όταν η εγ¬ 
γραφή στους οριστικούς βεβαιωτικούς καταλόγους των 
φόρων, τελών ή δικαιωμάτων και εισφορών έγινε κατά 
τρόπο προφανώς λανθασμένο ως προς την φορολογητέα 
ύλη ή το πρόσωπο του φορολογούμενου ή όταν έγινε κα¬ 
τά λάθος πολλαπλή εγγραφή για το ίδιο είδος εσόδου και 
για το ίδιο πρόσωπο. 

2. Το Διοικητικό Συμβούλιο του Σ.Π. οφείλει δύο τουλά¬ 
χιστο μήνες πριν από την έναρξη του οικονομικού έτους, 
να καταρτίζει γενικό πρόγραμμα εκτελεστέων έργων κα¬ 
τά σειρά προτεραιότητος και των οποίων έργων η δαπά¬ 
νη τους πρέπει να αντιμετωπισθεί με τα κάθε είδους έσο¬ 
δα του Προϋπολογισμού. 

3. Δεν επιτρέπεται εκτέλεση έργου που δεν περιλαμβά¬ 
νεται στο πρόγραμμα. 

4. Τροποποίηση του Προγράμματος επιτρέπεται μόνο 
ύστερα από αιτιολογημένη απόφαση του Δ.Σ. του Σ.Π. 

Άρθρο 23 

Οι προμήθειες του Σ.Π. εκτελούνται σύμφωνα με τις 
διατάξεις του Ενιαίου Κανονισμού Προμηθειών των ΟΤΑ 
(ΕΚΠΟΤΑ) όπως αυτός κάθε φορά ισχύει. Εξαιρούνται οι 
προμήθειες υλικών και πάσης φύσης εξοπλισμού που εν- 

σωματώνονται στα έργα τους και οι οποίες διενεργούνται 
σύμφωνα με τις διατάξεις του ΠΔ 28/1980 όπως αυτές ι¬ 
σχύουν κάθε φορά. 

Οι ως άνω εξαιρούμενες προμήθειες, οι εργασίες και οι 
μεταφορές εκτελούνται με σύμβαση που συνάπτεται υ¬ 
στέρα από διαγωνισμό σύμφωνα με όσα ορίζουν ειδικό¬ 
τερα οι σχετικές διατάξεις. 

Άρθρο 24 

1. Ο Πρόεδρος του Σ.Π. μπορεί χωρίς προηγούμενη α¬ 
πόφαση του ύστερα από πρόχειρο διαγωνισμό ή και χω¬ 
ρίς διαγωνισμό να συνάπτει σύμβαση για την απευθείας 
ανάθεση ή την απευθείας εκτέλεση εργασίας ή μεταφο¬ 
ράς ή την διενέργεια προμήθειας αν η αξία καθενος απο 
αυτά δεν υπερβαίνει το ποσό των δύο εκατομμυρίων 
(2.000.000) δραχμών. 

2. Για να εφαρμοσθούν όσα ορίζονται στην παρ. 1 απαι¬ 
τείται να έχει εγγράφει στον Προϋπολογισμό εξειδικευμέ- 
νη πίστωση προορισμένη για προμήθεια, εργασία ή μετα¬ 
φορά που κατονομάζεται ρητά στον Προϋπολογισμό. 

3. Το ποσό της παρ. 1 μπορεί να αυξάνεται κατα την ε¬ 
κτέλεση της σύμβασης έως πενήντα στα εκατό (50%) ε¬ 
φόσον οι προβλεπόμενες πιστώσεις αποδειχθουν ανε¬ 
παρκείς, ύστερα από απόφαση του Δ.Σ. και εφοσον υ¬ 
πάρχει πρόβλεψη στον Προϋπολογισμό για την ενίσχυση 
των πιστώσεων που κρίθηκαν ανεπαρκείς με σύνταξη συ¬ 
γκριτικού πίνακα κατά τις διατάξεις του Π. Δ/τος 28/1980 
όπως ισχύουν κάθε φορά. 

4. Στις παραπάνω περιπτώσεις δεν καταβαλλεται στον 
ανάδοχο ποσοστό γενικών εξόδων και όφελος εργολά¬ 
βου και οι κάθε είδους φόροι εκτός από τον ΦΠΑ, εισφο¬ 
ρές, τέλη, κρατήσεις υπέρ τρίτων και κάθε άλλη δαπανη 
βαρύνουν αυτόν. 

Άρθρο 25 

Το οικονομικό τμήμα του Σ.Π. τηρεί τα εξής βιβλία κατά 
οικονομικά έτη: 


1. Ημερολόγιο εσόδων - εξόδων στο οποίο καταχωρού- 
νταιτα βεβαιούμενα έσοδα κατά κωδικό αριθμό του Προ¬ 
ϋπολογισμού καιτα χρηματικά εντάλματα κατ’ αύξοντα α¬ 
ριθμό και χρονολογία. 

2. Καθολικό στο οποίο καταχωρούνται κατά Κωδικό α¬ 
ριθμό του Προϋπολογισμού εξόδων, τα εκδιδόμενα χρη¬ 
ματικά εντάλματα. 

3. Κάθε άλλο απαραίτητο βοηθητικό βιβλίο κατά την κρί¬ 
ση του Ταμία ή του Προέδρου του Σ.Π. 

Άρθρο 26 

1. Για το είδος των βιβλίων της Ταμειακής Υπηρεσίας 
του Σ.Π. και τον τρόπο τηρήσεως αυτών, εφαρμόζονται 
κατ’ αναλογίαν οι εκάστοτε ισχύουσες διατάξεις περί οι¬ 
κονομικής διοίκησης και διαχείρισης των Δήμων. 

2. Ο Πρόεδρος και ο Αντιπρόεδρος μπορούν να ενερ¬ 
γούν επιθεώρηση του Οικονομικού Τμήματος για την δια¬ 
πίστωση της ομαλής τήρησης των εσόδων - εξόδων του 
Συμβουλίου Περιοχής. 

Άρθρο 27 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 4ης Εδαφικής Περι¬ 
φέρειας Νομού Θεσπρωτίας αρχίζει από τη δημοσίευση 
του στην Εφημερίδα της Κυβερνήσεως. 

Με τον παρόντα Ο.Ε.Υ. προκαλείται δαπάνη σε βάρος 
του Προϋπολογισμού του Συμβουλίου Περιοχήςτο ύψος 
της οποίας δεν μπορεί να υπολογισθεί επακριβώς. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηγουμενίτσα, 12Αυγούστου 1996 

Με εντολή Γενικού Γραμματέα Περ. Ηπείρου 
Ο Αναπληρωτής Περιφερειακού Διευθυντή 
ΘΕΟΔΩΡΟΣ ΧΑΡΙΣΗΣ 

